rlitschk/wikidir huggingface dataset:
Steern (hoochdüütsch Steden) is en Dörp in de Gemeen Holste (Samtgemeen Hambargen) in’n Landkreis Oosterholt, Neddersassen. Dat Dörp liggt op de Oosterholter Geest. Dat Water ut dat Rebeed flütt över den Giehler Beek af, de annerthalv Kilometer in’n Süden von Steern langsflütt. An’n Noordwestrand von’n Oort liggt aver de Waterscheed to’n Ollendörper Beek un de Luun. En Stück in’n Noorden von dat Dörp liggt de Steerner See. De Naveröörd sünd Helljes in’n Noorden, Kuhs-Siedlung, Kuhs un Nee Kuhs in’n Noordoosten, Giehl in’n Oosten, Giehlermöhlen un Vollerso in’n Süüdoosten, Wallhöben un Paddewisch in’n Süden, Hambargen un Lübbs in’n Süüdwesten, Ax in’n Westen un Ollendörp in’n Noordwesten. De dree Hünengräver bi Steern sünd in de Jungsteentied anleggt worrn. De Steerner See is 1975 bi’n Bo von de A 27 as Baggersee anleggt worrn un warrt vondaag vör allen as Baadsee bruukt. In de Franzosentied von 1810 bet 1814 hett de Oort to de Mairie Kuhs in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to de Huusvaagdie von dat Gericht Beverst tohöört un denn von 1851 bet 1859 to
Otto „Holz“ Siffling (* 3. August 1912 in Mannheim-Waldhof; † 20. Oktober 1939) weer en düütsch Footballspieler. He speel för den SV Waldhof Mannheim un de Düütsch Footballnatschonalmannschap, mit de he 1934 de Bronzemedaille bi de Weltmeesterschap wunn. Sifflings Heimatvereen weer de SV Waldhof Mannheim. Dor hett he all as Schöler speelt un keem mit 18 Johren in de eerste Mannschap. Mit sien Vereen keem he 1934 bit in dat Halffinale to de Düütsch Meesterschap, wo se aber gegen den lateren Meester FC Schalke 04 utscheeden is. In den Pokalwettbewarf keemen se sogor tweemal bit in dat Halffinale. Siffling weer en vun de eersten Speler vun de Vereen, de in de Natschonalmannschap beropen wurrn (tovör geev dat all eenig Handballspeler, de dat in ehr Beriek schafft harrn). Siffling hett tüschen 1934 un 1938 31 Lännerspelen för Düütschland maakt un dorbi 17 Doren schaaten. Sien gröttste Spood weer de darte Platz bi de Weltmeesterschap 1934 in Italien. De dormalige Trainer vun de Natschonalmannschap, Otto Nerz, hett hüm bi de Olympisch Spelen 1936 in dat eerst Speel noch schont, he wurr denn aber in't Veertelfinale insett, wo Düütschland aber gegen de Mannschap ut Norwegen ünnerleegen weer. Mit sien teihn Doren, de he
Moscovium (fröher ok Ununpentium oder ok Eka-Wismut) is de Naam vun dat künstlich tüügte cheemsche Element mit de Atomtall 116 un dat Atomteken Mc. Dat Element tellt to de Transactinoiden. An’n 1. Februar 2004 is in en Publikatschoon in Physical Review C över de Synthees vun en Arbeitsgrupp vun russ’sche Wetenschopplers ut Dubna vun’t Vereenigte Institut för Karnforschen un US-amerikaansche Wetenschopplers vun’t Lawrence Livermore National Laboratory bericht worrn. Bi jemehr Experiment schüllt veer Atomen tostannen kamen un in Deelen vun en Sekunn wedder to Nihonium verfallen wesen. In dat Johr 2006 is an’n 31. Januar punliek worrn, dat Swiezer Forschers mit en fienere Methood, dör Bescheeten vun en Schiev ut Americium mit Calcium-Atomen, föffteihn Moscovium-Atomen herstellt hebbt. De hebbt se an jemehr Verfallsprodukt Dubnium kennt. De Verfallsreeg slutt ok dat Nihonium mit in, wat op den Weg ok mit nawiest warrn jünn. Forschers vun de Universität Lund hebbt an’n 27. August 2013 künnig doon, dat bi de GSI in Darmstadt ok dat Element 115 beobacht worrn is. Jüst as bi de Swiezers is ok dor Amaericium mit Calcium-Atomen beschoten worrn. Na’t Opdecken hett dat Element toeerst den vörlöpigen Naam Ununpentium (Atomteken Uup) kregen, wat sik ut dat latiensche unus („een“)
Steden is de hoochdüütsche Naam von Steern, Oort in de Gemeen Holste in’n Landkreis Oosterholt, Neddersassen. Steden is de Familiennaam von Brigitte Steden (1949–1999), düütsche Badmintonspelerin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Paddewisch (hoochdüütsch Paddewisch) is en lütt Dörp in de Gemeen Holste (Samtgemeen Hambargen) in’n Landkreis Oosterholt, Neddersassen. Dat Dörp liggt op de Oosterholter Geest. Dat Water ut dat Rebeed flütt över den Giehler Beek af, de knapp 500 Meter in’n Süden von Paddewisch langsflütt. De Naveröörd sünd Steern un Helljes in’n Noorden, Kuhs-Siedlung, Kuhs un Nee Kuhs in’n Noordoosten, Giehl un Giehlermöhlen in’n Oosten, Vollerso in’n Süüdoosten, Wallhöben in’n Süden, Hambargen un Lübbs in’n Süüdwesten, Ax in’n Westen un Ollendörp in’n Noordwesten. In de Franzosentied von 1810 bet 1814 hett de Oort to de Mairie Kuhs in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to de Huusvaagdie von dat Gericht Beverst tohöört un denn von 1851 bet 1859 to dat Amt Beverst. In dat Johr 1859 is de Oort in dat Amt Oosterholt wesselt, dat 1885 in’n Kreis Oosterholt opgahn is un sik 1932 mit’n Kreis Blomendal to’n hüdigen Landkreis Oosterholt tohoopslaten hett. Paddewisch is 1928 Deel von de Gemeen Steern worrn. De Gemeen is an’n 1. März 1974 mit de Gemeenreform in Neddersassen tohoop mit
Dat Gericht Hanst weer en Patrimonialgericht un Verwaltungsrebeed in Bremen-Veern un in dat Königriek Hannover. Dor hebbt de Öörd Hanst (mit de Hööv von Ehbrook un dat Good Hanst), Rhaar (mit’n Hoff Möhlo) un Rohreis (mit de Hööv von Balkenweed) tohöört. Dat Dörp Korlshöben weer opdeelt twüschen dat Gericht un dat Amt Bremervöör un dat Dörp Glinst twüschen dat Gericht un dat Amt Otterbarg. Gerichtsherrn weren de Familie von Marschalck op dat Good Hanst. 1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Wersermünnen un direkt to Frankriek. Hanst leeg in disse Tied in de Mairie Karktimk in’n Kanton Otterbarg. 1813 müssen de Franzosen dat Rebeed denn opgeven un de ole Stand is wedderkamen. As 1823 dat Gericht Hanst oplööst worrn is, is dat Dörp Korlshöben an dat Amt Bremervöör gahn un dat Dörp Glinst an dat Amt Otterbarg. De annern Öörd sünd as Böörd Rhaar an dat Amt Zeven gahn. E. Schlüter: Juristische Zeitung für das Königreich Hannover. Herold & Wahlstab, Lümborg 1826, Sied 67f Curt Heinrich Conrad Friedrich
Bruunshusen (hoochdüütsch Brunshausen) is en Dörp in de Gemeen Beverst in’n Landkreis Cuxhoben, Neddersassen. Binnen de Gemeen Beverst höört de Oort to de polietsche Oortschop Stubben. Dat Dörp liggt op de Oosterholter Geest. Dat Water ut dat Rebeed flütt in’n Süüdwesten över den Ollendörper Beek un den Billerbeek af un in’n Noordoosten över den Wellener Beek na de Luun. De Naveröörd sünd Beverstermöhlen un Beverst in’n Noorden, Taben un Stemmermöhlen in’n Noordoosten, Wellen in’n Oosten, Helljes un Ollendörp in’n Süüdoosten, Hassbüttel, Ax un Loh in’n Süüdwesten, Bokel in’n Westen un Stubben, Adelst un Huh in’n Noordwesten. In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to de Huusvaagdie Bexhöv in dat Gericht Beverst tohöört un denn von 1851 bet 1859 to dat Amt Beverst. In de Tied von 1859 bet 1885 weer dat Deel von dat Amt Leh un na 1885 von’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. An’n 1. April 1929 hebbt sik
Dat Olympsche Komitee vun Uganda is dat Natschonale Olympsche Komitee vun Uganda. Dat Komitee repräsenteert un organiseert de olympsche Bewegung in Uganda. Grünnt worrn is dat 1953 as Uganda bi de Spelen vun dat Britische Empire mitmaken wull, wat hüüt de Commonwealth-Spelen sünd. Kort later hebbt se de Telen vun dat Komitee ok op Olympsche Spelen utdehnt. R. N. Posnett, de eerste Präsident vun dat Komitee, hett an’n 3. Januar 1955 de Opnahm in dat Internatschonale Olympsche Komitee beandragt. In’n Januar 1956 weer dat denn sowiet un Uganda weer bi de Olympschen Spelen 1956 mit dorbi. Dat Komitee hett sienen Seet in Kampala. Präsident vun dat Komitee is Generalmajor Francis W. Nyangweso, dat Amt vun’n Generalsekretär hett Gabriel W. J. Oloka. Annere Liddmaten in de Exekutive sünd Beatrice Ayikoru un Andrew Jackson Oryada. 1956 bet 1958: R. N. Posnett 1958 bet 1959: N. P. Hadow 1959 bet 1960: C. C. Spencer 1961 bet 1962: M. J. Macoun 1962 bet 1965: L. Kalule-Settala 1965 bet 1967: S. W. Kulubya 1967 bet 1971: J. M. Okae 1971 bet 2009: Francis W. Nyangweso 2009 bet 2012: Roger Hans Ddungu 2013 bet hüüt: William Frederick Blick
Kjeld Nuis (* 10. November 1989 in Leiden) is en nedderlannsch Iesflinklöper. He is in dat Öller vun söben Johren mit dat Iesflinkloopen anfangen. Nuis wunn bi de WM 2011 in Inzell över de 1000-Meter-Strecke de Sülvermedaille achter Shani Davis ut den USA, aber vör sien Landsmann Stefan Groothuis. Een Johr later bi de WM 2012 in Heerenveen keem he weer up den tweeten Platz, blots dat nu Groothuis vör hüm un Davis achter lannen dee. Dorto reck he över de 1500 m den 8. Platz. Nuis wunn bi den Iesflinkloop-Weltcup 2012/13 de Gesamtwertung över de 1000 Meter Distanz. Bi de Weltmeesterschap 2013 in Sotschi weer Nuis wiels dat 1500-Meter-Rennen in en Tosommenstööt mit Jonathan Kuck verwickelt. Nah en Fehlstart weer Nuis up den Weg torüch an den Start, as he mit den up den Binnenbahn loopen Kuck frontal tosommenstött is. Nuis is aber doch noch an den Start gahn un belegg in dit Rennen den 10. Platz. Bi de Weltmeesterschapen 2017 wurrn he den Titel över 1000 Meter vör Vincent De Haître un Kai Verbij un de 1500 Meter vör Denis Juskow un Sven Kramer. Offizielle Homepage von Kjeld Nuis (nedderlannsch) Statistiken bi Speedskatingnews Fotos vun Kjeld Nuis bi
Dat Wildamt vun Uganda (engelsch Uganda Wildlife Authority) is tostännig för de teihn Natschonalparks in Uganda, för de ölven Wildreservate un för söven annere Schutzrebeden. Ehren Seet hett se in Kampala in de Kintu Road. Dat Amt leggt ok de Intriddspriesen för de schützten Rebeden fast: In Rebeden ut de Klass A (Murchison, Königin-Elisabeth, Kibale, Bwindi, Mgahinga) betahlt Utlänners 20 Dollar för enen Dag, 30 för twee un 50 för dree un mehr Daag. För Lüüd, de in Oostafrika leevt, sünd dat 8/15/25 Dollar un för Börger vun Uganda 5.000/7.500/10.000 Schilling. In de Kategorie B, in de alle annern Rebeden sünd, betahlt Utlänners 10 Dollar, Oostafrikaners 5 Dollar un Börger vun Uganda 3.000 Schilling. För Kinner vun fief bet föffteihn kost dat de Hälft, noch jüngere betahlt gor nix.
Dat Good Wellen (hoochdüütsch Gut Wellen) is en Eddelgood in dat Dörp Wellen (Gemeen Beverst in’n Landkreis Cuxhoben, Neddersassen). Dat Good kummt 1250 toeerst in de Oorkunnen vör. Vörher hett in de Neegd ok al de Monsilienborg stahn, de 1211 tweislahn worrn is. De ole Borgplatz höört vondaag noch to dat Land von dat Good Wellen. De Familie von Seebecke, de op dat Good leevt hett, is 1446 utstorven. Na disse Tied weren denn de von der Pahlen Besitters von dat Good. De hüdigen Besitters, de Familie von der Hellen, hebbt dat Good in dat 18. Johrhunnert in Besitt nahmen. Ünner Diedrich von der Hellen is dat 1792 en Riddergood worrn. –1817: Diedrich von der Hellen 1817–1862: Diedrich Wilhelm von der Hellen 1862–1892: Diedrich Nicolaus Cornelius von der Hellen 1892–1931: Bruno Meno Wilhelm von der Hellen 1931–1970: Bruno Carl Hermann von der Hellen 1970–: Bruno Dietrich Fritz Bodo von der Hellen opstunns: Cornelia Heide von der Hellen Dat Good is evangeelsch-luthersch präägt un höört to dat Kaspel von de Fabian-un-Sebastian-Kark in Beverst. Dat Good hett sien egen lütten Karkhoff, op den blots de Lüüd ut de Familie von der Hellen begraven warrt. Friedrich Wilhelm Harseim, Carl Schlüter: Statistisches Handbuch für
Huh (hoochdüütsch Elfershude) is en lütt Dörp in de Gemeen Beverst in’n Landkreis Cuxhoben, Neddersassen. Binnen de Gemeen Beverst höört de Oort to de polietsche Oortschop Stubben. Dat Dörp liggt op de Oosterholter Geest. Dat Water ut dat Rebeed flütt över’n Billerbeek na de Luun hen af. De Naveröörd sünd Deelbrügg, Wachholt un Beverst in’n Noordoosten, Beverstermöhlen in’n Oosten, Stubben un Adelst in’n Süüdoosten, Bokel in’n Süden, Hollen in’n Westen un Freeschluunbarg un Westerbeverst in’n Noordwesten. In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to de Huusvaagdie Bexhöv in dat Gericht Beverst tohöört un denn von 1851 bet 1859 to dat Amt Beverst. In de Tied von 1859 bet 1885 weer dat Deel von dat Amt Leh un na 1885 von’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. An’n 1. April 1929 hebbt sik de dree Gemenen Adelst, Bruunshusen un Huh tohoopslaten. Ok de Oort Stubben is dorbi von de Gemeen Bokel an disse
De Verwalten vun de Natschonalparks in Uganda övernimmt dat Wildamt vun Uganda. Todem gifft dat Wildreservaten in Uganda. Disse Parks hett Uganda aktuell inricht: Untogänglich Natschonalpark vun Bwindi Kibale-Natschonalpark Kidepo-Daal-Natschonalpark Mburosee-Natschonalpark Mgahinga-Gorilla-Natschonalpark Elgon-Natschonalpark Natschonalpark Murchison-Waterfäll Königin-Elisabeth-Natschonalpark Ruwenzori-Natschonalpark Semliki-Natschonalpark Wildreservaten: Pian-Upe-Wildreservat Bokora-Wildreservat Matheniko-Wildreservat Karuma-Wildreservat Bugungu-Wildreservat Aswa-Lolim-Wildreservat Ajai-Wildreservat Semlikidaal-Wildreservat Katonga-Wildreservat Kigezi-Wildreservat Kyambura-Wildreservat Wooldreservaten (Forstamt): Budongo-Wooldreservat Kalinzu-Wooldreservat Kasyoha-Kitomi-Wooldreservat Mabira-Wooldreservat Mpanga-Wooldreservat Wildamt vun Uganda (engelsch) Tourismusamt vun Uganda (engelsch)
Friedrich Wilhelm Ernst August von Meding (* 20. Oktober 1782 in Hannover; † 20. November 1828 in Bremervöör) weer en düütschen Verwaltungsbeamten. Von Meding is 1762 as Söhn von Friederike Karoline, borene von Meding (4. Mai 1753–10. September 1834), un den Offzeer Georg Hans Werner von Meding (18. Dezember 1746–21. Januar 1837) boren. He weer von 1815 bet 1821 Drost von de Amtsvaagdie Bargen un denn von 1821 bet to sien Dood 1828 von dat Amt Bremervöör. Von Meding hett an’n 26. September 1812 in Ratzborg Friederike Lucie von Issendorff (27. Juni 1782–12. März 1854) freet. De beiden harrn den Söhn Werner Christian August von Meding (7. November 1821–10. Mai 1875). Gothaisches genealogisches Taschenbuch der adeligen Häuser. Justus Perthes, 1942, Band 41, Sied 321
Krystyna Stanisława Guzik, borene Pałka, (* 16. August 1983 in Zakopane) is en poolsch Biathletin, de för den KS AZS-AWF Katowice startet. Erstmals is se bi de Biathlon-Weltmeesterschapen 2004 in Oberhof an den Start gahn un keem mit de poolsch Staffel up Rang 8. Bei de Weltmeesterschapen 2005 belegg se Platz 20 över 15 km. In den Biathlon-Weltcup 2004/2005 keem se up Platz 61 in de Gesamtwertung un in de folgend Saison up Platz 43. Pałka is bi de Olympisch Winterspelen 2006 in Cesana San Sicario antreeden un keem in dat Eenzel över 15 km up den fievten Platz un mit de Staffel up Platz söben. In de Biathlon-Saison 2006/07 bleev se up Platz 45. Bi de Biathlon-Weltmeesterschapen 2007 reck se mit de poolsch Staffel den 10. Platz un in' Massenstart up Platz 17. Bi de Biathlon-WM 2008 reck dat für de poolsch Staffel weer to Platz 7 un een Johr later sprung sogor de sösste Platz herut. In der Saison 2007/2008 reck se in' Weltcup twee achte Plätze in' Sprint un in de Verfolgung in Trondheim. Dat broch hör letztlich up Platz 31 in de Weltcup-Saison 2007/2008. In de folgend Saison keem se mit de poolsch Staffel sogor eenmal
Semei Kakungulu (* 1869; † 24. November 1928) weer en ugandschen Kämper un Begrünner vun de jüüdsche Grupp Abayudaya. To de Tiet as Grootbritannien siene Kolonialherrschop över Uganda oprichten dei, arbeidt Kakungulu as Kämper för de Briten un erober mit siene Truppen de Gegenden vun Bukedi un Busoga. Todem nehm he vun jem den anglikaanschen Glöven an. He is mit en Guvernörsposten in Oostuganda belohnt worrn, wo he de Stadt Mbale grünn. Doch as he vun de Briten to’n König vun dat Rebeet maakt warrn wull, wullen de dat nich mitmaken. Todem mark Kakungulu, dat dat, wat in de Bibel steiht un dat wat de Briten real leven dein, wiet vunenanner weg weer. He wenn sik vun de Briten un jemehren Glöven af. He harr dat nu mehr mit den Glöven vun de Sekt vun de Abamalaki, de en christlichen Glöven mit jüüdsche Elementen harrn. De jüüdschen Botten gefüllen Kakungulu beter as de christlichen. He hett denn ok de Abamalaki verlaten un hett verkloort, dat he nu en Juud weer un na de jüüdschen Botten leven wull. He sammel vele Anhängers üm sik, mit de he sik bi Mbale ansiedeln dee un de Abayudaya grünn. Ebigambo ebiva mukitabo ekitukuvu (Zitate
Lex Humphries (* 22. August 1936 in Rockaway, Queens, New York; † 11. Juli 1994) weer en US-amerikaansch Jazz-Slagtüüchspeler. Lex Humphries hett 1956 tonächst mit Chet Baker in Europa speelt, mit Dizzy Gillespie 1958, mit dat Art Farmer/Benny Golson Jazztet 1959–60 (Meet the Jazztet) un mit Donald Byrd speel he 1960. Bekannt wurr he dör de Tosommenarbeit mit Musikern, de sück mit Weltmusik un Jazz utnannersetten deen, Sun Ra un Yusef Lateef. He hett aber ok mit John Coltrane, Slide Hampton, John Handy, Freddie Hubbard, Wes Montgomery, Duke Pearson, McCoy Tyner, Leon Thomas un Doug Watkins Platten inspeelt. John Coltrane - The Heavyweight Champion - The Atlantic Recordíngs Yussef Lateef: Eastern Sounds, The Centaur And The Phoenix (all OJC) Sun Ra: Calling Planet Earth, Space In The Place, Black Myth/Out In Space (all Freedom) Wes Montgomery: So Much Guitar! (OJC, 1961) Bielefelder Katalog Jazz 2001 Richard Cook & Brian Morton: The Penguin Guide To Jazz on CD, 6th Edition, London, Penguin, 2002 ISBN 0-14-017949-6. As Liddmaat vun dat Sun Ra Arkestra kummt he ok in den Film Space Is the Place vör vgl. IMDB Humphries speel mit John Coltrane nich den Master Take vun Giant Steps in, de up de
De Rockaway Peninsula (ok The Rockaways nömmt) is en smalle Halfinsel, de sik in New York sien Stadtdeel Queens lang hentrecken deit. Se scheedt de Jamaica Bay ehren Bodden vun den Atlantik. De Halfinsel ehre westliche Spitz billt den ööstlichen Rand vun de Lower New York Bay. Up Rockaway gifft dat en Reeg vun Wohnviddels as Far Rockaway un mit Rockaway Beach en Strand an'n Atlantik, wo de New Yorkers geern hengaht. De ganze Halfinsel höört to dat Eiland Long Island, dat heel un deel to den US-Bundsstaat New York tohören deit. Rockaway, Queens. Mehr Biller, Videos oder Audiodateien to’t Thema gifft dat bi Wikimedia Commons. Geschicht vun de Rockaway Peninsula vun 1685 bis 1917 (engelsch)
Darmstadtium is en cheemsch Element, dat blots künstlich tüügt vörkummt. Dat Element, dat to de Transactinoiden tellt, hett dat Atomteken Ds un de Atomtall 110. Dat Element Darmstadtium is to’n eersten mol an’n 9. November 1994 bi de Sellschop för Sworionenforschen (GSI) in Darmstadt herstellt worrn. De Versöök is vun Peter Armbruster un Gottfried Münzenberg ünner dat Regeer vun Sigurd Hofmann maakt worrn. Tüügt weer dat ne’e Element dör Fusion vun en Blie (208Pb)- un en Nickel-Ion (62Ni) ünner Utsennen vun en Neutron: 82 208 P b + 28 62 N i → 110 269 D s + 0 1 n {\displaystyle \,_{\ 82}^{208}\mathrm {Pb} +\,_{28}^{62}\mathrm {Ni} \to \,_{110}^{269}\mathrm {Ds} +\,_{0}^{1}\mathrm {n} } In de Twüschentiet sünd veerteihn verschedene Isotopen vun Darmstadtium tüügt worrn, de Atomtallen twüschen 267 un 282 opwiest. Jemehr Halfweertstieten leegt twüschen 3,1 µs (267Ds) un 1,1 min(282Ds). Dat Element is toeerst ünner den vörlöpigen Naam Ununnilium (Atomteken Uun) bekannt worrn, wat de latiensche Beteken för de Atomtall 110 is. Bito is ok de Naam Eka-Platin bruukt worrn, vunwegen dat dat Element in’t Periodensystem ünner dat Platin to stahn kummt. De Naam Darmstadtium is an’n 15. August 2003 vun de IUPAC annahmen worrn. Dormit weer de Sellschop
Paulo Muwanga (* 1924; † 1. April 1991) weer en ugandschen Politiker vun’n Ugandschen Volkskongress. Muwanga weer as Vörsitter vun de Militärkommischoon vun’n 12. bet 22. Mai 1980 de Staatsbaas vun Uganda, nadem siene Partei Präsident Godfrey Binaisa wegputscht harr. Denn hett ene Präsidialkommischoon de Macht övernahmen. An’n 10. Dezember 1980 weren denn Wahlen. Dat seeg so ut, as wenn de Demokraatsche Partei wunnen harr, doch Muwanga sett sik sülvst as Vörsitter vun de Wahlkommischoon in un hett enen Sieg vun Obote un sienen Ugandschen Volkskongress kund doon. Ünner Präsident Obote weer Muwanga Minister för Verdedigen un Viezpräsident. Doch siet 1984 keem he mehr un mehr in Gegensatz to Obote. Obote wull de Rebellengruppen in’t Land militäärsch slaan, doch Muwanga wull lever verhanneln. Dat weer mit en Grund dat de Regeren instabil weer un in’n Juli 1985 Bazilio Olara Okello de Macht övernehmen kunn. An’n 1. August möök Okello Muwanga to’n Premierminister vun Uganda. He wull enen Mann ut de ole Regeren övernehmen, dat en beten Kontinuität dor weer. Doch al an’n 25. August müss he dat Amt wedder afgeven, vun wegen dat Yoweri Museveni, Föhrer vun de wichtigste Rebellengrupp, de Natschonale Wedderstandsarmee, em nich akzepteren kunn. Museveni wull nich,
Haavkost betekent Haavkost, Gemeen in’n Kreis Hartogdom Loonborg, Sleswig-Holsteen, Haavkost, Oort in de Gemeen Ahrensböök in’n Kreis Oostholsteen, Sleswig-Holsteen, Haavkost, Oort in de Gemeen Gannerseer in’n Landkreis Ollnborg, Neddersassen, Haavkost, Oort in de Gemeen Schippdörp in’n Landkreis Cuxhoben, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Haavkost (hoochdüütsch Habichthorst) is en lütt Dörp in de Gemeen Schippdörp in’n Landkreis Cuxhoben, Neddersassen. De Oort höört von öllers bi Oolluunbarg mit bi. Polietsch höört de Oort binnen de Gemeen Schippdörp to de Oortschop Wehdel. De Oort liggt an’n Rand von de Wersermünner Geest, nich wied af von’n Stroom Geest. Dat Water ut Haavkost flütt över Gravens un de Groov na de Geest hen af. De Naveröörd sünd Ringst in’n Noordoosten, Oolluunbarg in’n Oosten, Wehdel in’n Süden un Sellst in’n Westen. In de Franzosentied von 1810 bet 1814 hett de Oort to de Mairie Ringst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to’n Bezirk von dat Borggericht Oolluunbarg in dat Gericht Beverst tohöört un denn von 1851 bet 1859 to dat Amt Beverst. Von 1859 bet 1885 leeg de Oort in dat Amt Leh un na 1885 in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. 1967 is de Gemeen Oolluunbarg Deel von de Gemeen Wehdel worrn un denn 1974 tohoop mit Wehdel Deel von de Gemeen
De 102. Mehrkampweltmeesterschap (66. bi de Fruen) wurr van 9. bit 10. Februar 2008 in Berlin utdragen. Wiest de eerst twalf Finaldeelnehmerinnen vun de Mehrkamp-WM över 5.000 Meter. De Tall in Klammern gifft de Platzeerung je Eenzelstreck an, fett druckt de jewiels Flinkste. Wiest de twalf Finaldeelnehmer vun de Mehrkamp-WM över 10.000 Meter. De Tall in Klammern gifft de Platzeerung je Eenzelstreck an, fett druck jewiels de Flinkste. Ergevnislisten un Biller vun de Mehrkamp-WM 2008 (DESG)